
AVIZ

asupra propunerii legislative pentru modificarea şi completarea                     Legii nr.571, din 22 decembrie 2003, privind Codul Fiscal
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere şi avizare, cu propunerea legislativă pentru modificarea şi completarea Legii nr.571, din            22 decembrie 2003, privind Codul Fiscal, trimisă cu adresa nr. Pl-x 56 din            16 martie 2010, înregistrată sub  nr. 21/87 din 17 martie 2010. 
Senatul, în calitate de primă Cameră sesizată, a respins iniţiativa legislativă în şedinţa din 24 februarie 2010.
Conform prevederilor art. 75 din Constituţia României, republicată, şi  ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este  Cameră decizională.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, Comisia a dezbătut iniţiativa legislativă menţionată mai sus, în şedinţa din  24 martie 2010.
Membrii Comisiei au examinat propunerea legislativă supus avizării, expunerea de motive, avizul favorabil al Consiliului Legislativ trimis cu adresa  nr. 1284 din 9 noiembrie 2009 şi punctul de vedere al Guvernului transmis cu adresa nr. 190 din 25 ianuarie 2010 prin care nu susţine adoptarea acestei iniţiative legislative.
Cu prilejul dezbaterilor, membrii Comisiei pentru politică economică, reformă şi privatizare au constatat că iniţiativa legislativă nu se justifică întrucât România şi-a asumat, începând cu data aderării la Uniunea Europeană, obligaţia respectării aquis-ului comunitar a cărui componentă principală în materie de TVA este reprezentată de Directiva 112/2006/CE privind sistemul comun al TVA.
În Anexa nr. 3 a acestei directive sunt enumerate servicii pentru care statele membre pot opta pentru aplicarea unei cote reduse a taxei pe valoarea adăugată. Printre acestea nu figurează categoriile de bunuri pentru al căror import în România se propune aplicarea unei cote reduse a TVA.

Pe cale de consecinţă, membrii Comisiei au precizat că nu este posibilă introducerea unei cote reduse de TVA pentru importul bunurilor vizate de iniţiativa legislativă, întrucât contravine aquis-ului comunitar în domeniu, a cărui nerespectare ar conduce la declanşarea procedurii de infrigement împotriva României de către Comisia Europeană. 

Faţă de considerentele susmenţionate, membrii Comisiei pentru politică economică, reformă şi privatizare au hotărât, cu unanimitate de voturi,                       avizarea negativă a iniţiativei legislative.

În raport cu obiectul şi conţinutul său, iniţitiva legislativă face parte din categoria legilor ordinare.  
      PREŞEDINTE,
SECRETAR,      
 
     Mihai TUDOSE                                                 Horia GRAMA    
  Consilier  parlamentar
 Graziella Segărceanu

